text: 250 ton tung vindmølletransport blokerer stadig for trafikken
  23 august 2016 kl. 07.03
  Vindmølletransporten som mandag morgen strandede i Store Darum syd for Esbjerg, blokerer fortsat for trafikken på Gammel Darumvej.   
  Mandag eftermiddag lød det ellers fra transportfirmaet Give Goodwind, at vindmølletransporten, som er 65 meter lang og vejer omkring 250 ton, ville blive fjernet mandag aften efter klokken otte.
  Anders Hansen, Vagtchef, Syd- og Sønderjyllands Politi: "Transportfirmaet fortæller til os, at de venter på reservedele til anhængeren, som angiveligt kommer med teknikere fra Tyskland"
  Men den ton tunge transporter er fortsat strandet i Store Darum, og spærrer for trafikken.
  - Transportfirmaet fortæller til os, at de venter på reservedele til anhængeren, som angiveligt kommer med teknikere fra Tyskland, og at vindmølletransporten derfor først bliver fjernet tirsdag aften efter klokken 20, siger Anders Hansen, Vagtchef, Syd- og Sønderjyllands Politi til TV SYD.
  I følge vagtchef ved Syd- og Sønderjyllands Politi, Anders Hansen, så er vindmølletransporteren endnu ikke er fjernet, fordi anhængeren er kørt i stykker.
  Der er forbud mod at køre i Esbjerg by med de store vindmølletransporter mellem klokken seks morgen og otte aften. 
  Det er ikke første gang en vindmølletransporter blokerer for trafikken i Store Darum. Det skete også den 2. august, hvor der gik et døgn, før et 164 ton tung mølletårn blev fjernet, og trafikken igen blev normal i området.
  
  